
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 27. jūnija rīkojumā Nr. 405 "Par 2.1.2.1.i. investīcijas projekta "Cilvēkresursu vienotās pārvaldības sistēmas ieviešana" pases un koplietošanas pakalpojuma attīstības plāna apstiprināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Grozījumi Ministru kabineta 2023. gada 27. jūnija rīkojumā Nr. 405 "Par 2.1.2.1.i. investīcijas projekta "Cilvēkresursu vienotās pārvaldības sistēmas ieviešana" pases un koplietošanas pakalpojuma attīstības plāna apstiprināšanu" (turpmāk - Rīkojuma projekts) ir izstrādāti ievērojot Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" (turpmāk - MK noteikumi Nr. 435) nosacījumus un to 4. pielikuma 4. sadaļā Valsts pārvaldes resursu pārvaldības programma, iekļauto nolūku "Cilvēkresursu vienotās pārvaldības sistēmas ieviešana", lai nodrošinātu tiesiskās noteiktības principu un normatīvo aktu savstarpējo konsekvenci. Šobrīd Rīkojuma projektā noteiktie termiņi ir zaudējuši aktualitāti, radot pretrunu starp projekta plānošanas dokumentiem un faktisko projekta ieviešanas gaitu. Grozījumi nepieciešami, lai salāgotu Rīkojuma projektā noteikto ar projekta aktualizēto ieviešanas plānu un noslēgtajiem iepirkuma līgumiem, tādējādi novēršot neatbilstības starp rīkojuma pasē deklarētajiem un faktiski saistošajiem līgumiskajiem termiņiem un sasniedzamajiem rezultatīvajiem rādītājiem.
1.2. Mērķis
Mērķa apraksts
Veikt tehniskus grozījumus Rīkojuma projektā, lai nodrošināti konsekvenci starp normatīvajiem aktiem un projekta plānošanas dokumentiem, precizējot līdz 2026. gada 31. maijam sasniedzamos rādītājus. Grozījumi salāgo rīkojumu ar aktuālo ieviešanas plānu un iepirkuma līgumiem, novēršot pretrunas ar faktiski nodibinātajām saistībām. Vienlaikus, pamatojoties uz MK noteikumu Nr. 435 33.1 apakšpunktu, tiek noteikts izņēmums no šo noteikumu 33.2. apakšpunktā minētā personāla atlīdzības ierobežojuma.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts kanceleja Eiropas Savienības Atveseļošanas un noturības mehānisma plāna investīcijas 2.1.2.1.i. “Pārvaldes centralizētās platformas un sistēmas” projekta Nr. 2.1.2.1.i.0/1/23/I/VARAM/007 "Cilvēkresursu vienotās pārvaldības sistēmas ieviešana" (turpmāk - Projekts) ietvaros ievieš Cilvēkresursu vienotās pārvaldības sistēmu (turpmāk - Sistēma). Paredzams, ka līdz 2026. gada 31. maijam Sistēmu izmantos vismaz 15% no valsts tiešajā pārvaldē nodarbinātajiem. 
Problēmas un risinājumi
Problēmas apraksts
Pašreizējā Rīkojuma projekta 1. pielikumā "2.1.2.1.i. investīcijas projekta "Cilvēkresursu vienotās pārvaldības sistēmas ieviešana" pase" (turpmāk – Rīkojuma projekta 1. pielikums) konstatēta savstarpēja neatbilstība starp tajā ietvertajiem rādītājiem. Rīkojuma projekta 1. pielikuma 3.3.1. punktā noteikts, ka projekta ietvaros jāsasniedz 15% tiešās valsts pārvaldes nodarbināto aptvere, kuri izmanto Sistēmu, savukārt 5.1. punktā norādītais lietotāju skaits (līdz 60 000 darbinieku) raksturo kopējo potenciālo mērķauditoriju, nevis konkrēto projekta sasniedzamo rādītāju.
Risinājuma apraksts
Lai nodrošinātu tiesisko skaidrību, veikti precizējumi Rīkojuma projekta 1. pielikuma 5.1. punktā, salāgojot tajā norādīto vērtību ar 3.3.1. punktā definēto mērķi. Vienlaikus 5.1. punkts papildināts ar skaidrojošu zemsvītras atsauci par rādītāja indikatīvo raksturu. Veiktie grozījumi salāgo Rīkojuma projektā noteikto ar Latvijas Atveseļošanas un noturības mehānisma plānā pārņemtajām saistībām, novēršot interpretācijas riskus attiecībā uz sasniedzamo rezultātu apjomu.
Analogi precizējumi ir veikti arī rīkojuma 2. pielikuma "Koplietošanas pakalpojuma "Cilvēkresursu vienotās pārvaldības sistēma" attīstības plāns" (turpmāk – 2. pielikums) 4. punktā. Sadaļa papildināta ar skaidrojumu par rādītāja indikatīvo raksturu, kura absolūtā vērtība ir atkarīga no valsts pārvaldes optimizācijas un reorganizācijas procesiem. Grozījumi nodala stratēģisko mērķi (100% mērķauditorijas aptvere) no Projektā sasniedzamā rezultāta (15% aptvere līdz 2026. gada 31. maijam), mazinot interpretācijas riskus mainīgas nodarbināto dinamikas apstākļos.
Problēmas apraksts
Pašreizējā Rīkojuma projekta 1. pielikuma 5.1., 5.2. un 5.3. apakšpunktā noteiktais mērķu izpildes termiņš (2026. gada pirmais ceturksnis) neatbilst faktiskajam projekta īstenošanas laika grafikam un nodibinātajām līgumiskajām saistībām. Minētā neatbilstība rada tiesisko kolīziju starp plānošanas dokumentu un reālo projekta ieviešanas gaitu, jo rādītāju sasniegšana ir kalendāri piesaistīta 2026. gada maijam. Tādējādi rīkojumā ietvertā laika rāmja neprecizitāte var radīt pretrunas Projekta saistību izpildes kontrolē.
Risinājuma apraksts
Veikti precizējumi un labots sasniedzamo mērķu ieviešanas termiņš uz 2026. gada otro ceturksni. Šādi termiņi nav pretrunā ar starp Valsts kanceleju un Viedās administrācijas un reģionālās attīstības ministriju noslēgto Vienošanos, kas paredz, ka Projekta īstenošanas termiņš ir līdz 2026. gada 31. maijam. Vienlaikus Rīkojuma projekta 1. pielikuma 5.3. punkts papildināts ar skaidrojošu zemsvītras atsauci, precizējot, ka lai gan Sistēmas tehniskā funkcionalitāte nodrošina pilnvērtīgu datu apstrādes un izvades kapacitāti 2026. gada otrajā ceturksnī, jāņem vērā, ka kvalitatīva un reprezentatīva datu analītika par centralizēti pārvaldāmām nozares būtiskām datu kopām būs pieejama pēc datu akumulācijas perioda noslēgšanās (piemēram, ceturkšņa vai gada).
Problēmas apraksts
Sistēmas iepirkuma procedūras rezultātā, kurā iegādāts lētāks produkts nekā sākotnēji plānots, Projekta noslēgumā potenciāli var veidoties finanšu līdzekļu ietaupījums, salīdzinot ar sākotnēji plānotajām tāmēm. Tāpat, ievērojot to, ka vairākās pozīcijās noslēgtas līgumsaistības ar mainīgu izpildes apjomu (stundu likmēm), pastāv objektīva nenoteiktība attiecībā uz kopējo attaisnoto izmaksu gala summu 2026. gada 31. maijā. Minēto faktoru ietekmē (samazinoties projekta kopējo izmaksu bāzei) var izveidoties risks, ka personāla atlīdzības proporcionālais īpatsvars uz 2026. gada 31. maijā varētu pārsniegt 20% robežu.
Risinājuma apraksts
Lai novērstu konstatēto risku, Rīkojuma projekts ir papildināts ar 6. punktu, paredzot piemērot Ministru kabineta noteikumu Nr. 435 33.1 apakšpunktā noteikto izņēmumu. Šis regulējums pilnvaro pamatotos gadījumos, neievērot minēto noteikumu 33.2. apakšpunktā noteikto personāla atlīdzības maksimālo procentuālo ierobežojumu.
Rīkojuma projektā ietvertais risinājums paredz saglabāt līdzšinējo projekta vadības un īstenošanas personāla atlīdzības kopsummu 336 000,00 EUR apmērā, tādējādi nemainot uzņemto saistību apjomu pēc būtības. Lai gan pašreizējās prognozes līdz 2026. gada 31. maijam neliecina par 20% robežas pārsniegšanu, rīkojuma 6. punkts ir iekļauts kā preventīvs kontroles mehānisms. Tas nepieciešams, lai izvairītos no neattiecināmajām izmaksām gadījumā, ja faktisko izmaksu ietaupījums citās pozīcijās izraisītu proporcionālu atlīdzības īpatsvara pieaugumu attiecībā pret kopējo attaisnoto izmaksu bāzi.
Problēmas apraksts
Rīkojuma projekta 1. un 2. pielikumā konstatētas vairākas tehniskas un redakcionālas neatbilstības attiecībā uz projekta aktivitāšu detalizāciju, kas pilnībā neatspoguļo projekta faktisko īstenošanas gaitu. Ievērojot, ka minētās nepilnības nemaina projekta stratēģisko tvērumu, mērķus vai finansējuma apjomu, ir nepieciešams veikt precizējumus Rīkojuma projekta 1. un 2. pielikumā. Tas nepieciešams, lai nodrošinātu aktuālās situācijas precīzu atspoguļojumu, novēršot interpretācijas riskus attiecībā uz projekta aktivitāšu faktisko izpildi.
Risinājuma apraksts
Rīkojuma projekts paredz veikt tehniskus precizējumus Rīkojuma projekta 2. pielikuma 3. sadaļā, definējot sistēmas pieejamības parametrus 99,0% apmērā kalendārā gada ietvaros informācijas sistēmas paredzētajā darbības laikā (8:00 – 18:00), tādējādi salāgojot Sistēmas pieejamības parametrus ar Tehniskajā specifikācijā izvirzītajām Sistēmas pieejamības prasībām.

Vienlaikus Rīkojuma projekta 2. pielikuma 6. sadaļa ir veikti tehniski precizējumi ar norādi uz nepieciešamību izveidot specifisku normatīvo ietvaru Sistēmas darbībai. Tiesiskās bāzes sakārtošana paredz grozījumu izstrādi Valsts civildienesta likumā, iepriekš plānoto grozījumu Valsts pārvaldes iekārtas likuma vietā.

Tāpat veikti tehniski grozījumi Rīkojuma projekta 1. pielikuma 6. sadaļā, aktualizējot projekta auditēšanas modeli. Grozījumi paredz, ka projekta revīzijas funkciju veiks iekšējais audits, aizstājot iepriekš plānoto ārējā audita pakalpojuma piesaisti.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekts neietekmē valsts budžeta ieņēmumus un izdevumus, jo paredzētie grozījumi ir tehniska rakstura un nemaina projekta īstenošanai paredzētā finansējuma kopapjomu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalības pasākumi nav plānoti, ņemot vērā, ka Rīkojuma projekta grozījumu tehnisko raksturu, jo tie būtiski nemaina esošo regulējumu, kā arī neparedz ieviest jaunas politiskās iniciatīvas.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts kanceleja
Valsts administrācijas skola
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Paplašinās Valsts kancelejas funkcijas ar grozījumiem Civildienesta likumā. Papildus tiks administrēta Cilvēkresursu vienotās pārvaldības sistēma.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Projekts nodrošinās valsts pārvaldes koplietošanas pakalpojumu – cilvēkresursu vadības risinājuma pakalpojumu.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Izveidota centralizēta valsts pārvaldes platforma, kas nodrošinās cilvēkresursu vadības procesu pārvaldību.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

